Љубавни мотив
Љубавни мотив

Невина виновнице мојих рана, 
Ја ти опраштам све зло својих јада! 
Као крин гладне челе, ти си дана 
Да плениш срца чежњива и млада.

Ја ти опраштам агонијс које 
Трпим из срца чупајући стрелу; 
Све патње, које пију снаге моје, 
И сокове у души и у телу.

Ал' чуј ми молбу, моја бледа вило! 
У сутон плави, када твоје груди 
Осени нежно Аморово крило 
И обузме те тиха мора жуди, —

Помисли, мутно к'о околна тама 
Која ти жудном оку видик скрива, 
На оног који, с болом који слама, 
Сву драгу ноћ о теби, вило, снива!

Погледам у безмерно Непознато, 
Где задње етапе разлива се злато 
И лебди свију загонетки ћивот, — 
О, зажалићу што мој жедан живот,

Који чека неке непресушне слапе 
(Вај! залуд),  није пао, лишен јада, 
У златан оквир те дивне стапе, 
Где се неће да лута и да пада.

Извори 

 ЗЛАТНИ ДАСИ. — Светлост, Крагујевац, 1975, стр. 31

Душан Срезојевић